**Toskana**

**15.8. - 17.8.**

**Vodič: Mislav Buljan**

**15.8. (Petak) - Carpe Diem 1/3**

Okupljanje u 00:30 ispred KD Vatroslav Lisinski. Upoznavanje s vodičem ovog putovanja i ukrcaj u autobus. Vožnja najbržim putem (preko Bregane) kroz Hrvatsku, Sloveniju i Italiju.

Dolazimo u Firencu u jutarnjim satima. Po dolasku ostavljamo stvari u kampu, te nakon kraće pauze za osvježenje nastavljamo prema centru javnim prijevozom. Razgled započinjemo na trgu Piazzale Michelangelo s kojeg se pruža prekrasan pogled na ostatak grada. Spuštamo se preko najpoznatijeg gradskog mosta prema katedrali Santa Maria del Fiore. Slijedi odlazak prema glavnom firentinskom trgu, Piazza della Signoria na kojem se nalazi 94 metra visoka vijećnica Palazzo Vecchio.

Nastavljamo pješački razgled prema bazilici Santa Croce u kojoj su pokopani jedni od najvećih talijanskih velikana kao što su Michelangelo, Galileo Galilei te Niccolo Machiavelli.

Krećemo prema smještaju u popodnevnim satima. Više o samom smještaju možeš pročitati na našem blogu ovdje. Slobodno popodne za vlastite kupanje u bazenima i vlastite aktivnosti. Navečer predlažemo zajedničku večeru u sklopu kampa.

Noćenje #1.

**16.8. (Subota) - Carpe Diem 2/3**

Doručak u sklopu kampa. Idemo na cjelodnevni fakultativni izlet "Srce Toskane". Krećemo od San Gimignana, pravog toskanskog dragulja. Šećemo gradom uz poglede na okolne toskanske brežuljke, a zbog svojih visokih tornjeva dobio je i nadimak "Srednjovjekovni Manhattan“.

Ulazimo s južne strane grada kroz Porta San Giovanni te dolazimo do trga Piazza della Cisterna koja je povezana s glavnim trgom Piazza del Duomo. Putem ćemo proći pored slastičarnice Dondoli koja po mnogima radi najbolji sladoled u Italiji. S glavnog trga se mogu vidjeti okolni tornjevi među kojima dominira Torre Grossa, najviši toranj u San Gimignanu.

Nastavljamo putovanje prema Sieni, samom srcu Toskane. Razgled Siene započinjemo s dvije impresivne crkve, Basilica di San Domenico i Duomo di Siena, na kojoj su radili Michelangelo i Donatello. Nastavljamo razgled prema glavnom gradskom trgu Piazza del Campo, gdje se u večernjim satima održava Palio-najpoznatija konjska utrka na svijetu!

Preporučamo dolazak na trg nekoliko sati prije samog početka utrke, uz naravno veliku strpljenja jer se očekuje velik broj posjetitelja.

U kamp se vraćamo u kasnim večernjim satima.

Noćenje #2.

**17.8. (Nedjelja) - Carpe Diem 3/3**

Doručak u sklopu kampa. Ukrcavamo stvari u autobus i krećemo prema Bologni. Po dolasku u Bolognu iskrcavamo se u centru grada te krećemo u razgled. Započinjemo s drugim najvišim gradskim tornjem Torre Prendiparte, koji je nekoć služio kao zatvor, a danas kao skupocjeni hotel. Nastavljamo razgled prema kosim tornjevima Torre Garisenda i Torre Asinelli koji je ujedno i najviši toranj u ovoj regiji. Razgled završavamo na glavnom gradskom trgu Piazza Maggiore na kojem se nalaze Neptunova fontana i monumentalna bazilika Sv. Petronia koja je građena prvotno od mramora, a zatim od cigle, što se na prvi pogled odmah uočava. Slobodno vrijeme za pizzu, gelato ili focacciju s mortadelom i pistacijom. Polazak prema Zagrebu u popodnevnim satima. Dolazak u Zagreb u kasnim večernjim satima.

|  |  |
| --- | --- |
| REDOVNA CIJENA | FIRST MINUTE CIJENA  |
| 279 eura | **239 eura** |

**Uključeno u cijenu:**

• Prijevoz visokopodnim turističkim autobusom prema programu putovanja

• 2x noćenje u dvokrevetnim ili trokrevetnim bungalovima po izboru (**Hu Firenza Camping**)

• 2x doručak u sklopu kampa

• Razgled Bologne i Firence uz stručno vodstvo prema programu

• Osiguranje jamčevine

• Organizaciju putovanja

**Izleti i nadoplate (fakultativno):**

 • Zajednička večera u 3 slijeda u sklopu kampa: 20 eura

 • Srce Toskane: 40 eura

 **Obvezna nadoplata:**

• Za ovo putovanje nema obveznih nadoplata

 **Popusti**

• Maloljetna djeca u pratnji roditelja: 10% popusta

 **Ostale informacije**

• Za ovo putovanje je dovoljna osobna iskaznica.

• Završno pismo šaljemo najkasnije 72 sata prije polaska

• Eventualne doplate za izlete i večeru vrše se na licu mjesta u autobusu

• Nakon ispunjavanja prijavnice na email šaljemo potvrdu o primitku prijave te dodatne upute za plaćanje. Plaćanje na rate je moguće uz prethodnu najavu e-mailom.

• Prijavnicu ispunjava svatko za sebe, odnosno jedan putnik=jedna prijavnica

 • Za ovo putovanje vrijede Opći uvjeti poslovanja turističke agencije Carpe Diem putovanja